paragraph_text: The Age of Nero sedmi je studijski album norveškog black metal-sastava Satyricon. Diskografska kuća Roadrunner Records objavila ga je 3. studenoga 2008. Dobio je uglavnom pozitivne kritike i u prvom se tjednu objave pojavio na 18. mjestu Billboardove glazbene ljestvice Top Heatseekers, što je do danas najviše mjesto koje je skupina zauzela na toj ljestvici. Na norveškoj ljestvici albuma dosegao je peto mjesto, što je najniže mjesto koje je skupina zauzela na toj ljestvici od albuma Rebel Extravaganza iz 1999. Na The Age of Nerou nalaze se prethodno objavljene pjesme "Die by My Hand" i "Black Crow on a Tombstone". Jedini je album skupine na kojem je bas-gitaru svirao Victor Brandt.